Guðmundur Þorvaldsson opnar málverkasýningu á SHA Guðmundur Þorvaldsson hefur opnað málverkasýningu í anddyri Sjúkrahússins og heilsugæslustöðvarinnar á Akranesi . Sýningin ber heitið „ Héðan og þaðan . “ Á sýningunni eru 16 olíumálverk sem máluð hafa verið á undanförnum misserum . Eins og nafn sýningarinnar ber með sér hefur listamaðurinn sótt sér víða fanga en einkum þó í umhverfi Akraness og nágrennis . Guðmundur er Skagamaður og hefur stundað málaralist mörg undanfarin ár í frístundum . Hann er að mestu sjálfmenntaður en stundar nú nám í kvöldskóla Myndlistarskóla Mosfellsbæjar .